open-index/open-wikipedia-markdown huggingface dataset:
Medovarce

**Medovarce** sú obec na Slovensku v okrese Krupina.

## Kultúra a zaujímavosti

### Pamiatky
* Evanjelický kostol, jednoduchá jednoloďová stavba s polygonálne ukončeným presbytériom a predstavanou vežou asi z roku 1836. Fasády kostola sú hladké, okná sú polkruhovo ukončené. Veža má ihlancovú helmicu. V interiéri sa nachádza kamenná krstiteľnica s renesančným kužeľovým podstavcom a polygonálnou gotickou kupou z obdobia okolo roku 1500. Strop kostola je rovný. Ďalej sa tu nachádza klasicistický organ z roku 1820. Oltár je klasicistický, oltárny obraz od K. Jakobeyho z roku 1883 zobrazuje Krista.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Horné Mladonice

**Horné Mladonice** sú obec na Slovensku v okrese Krupina.

## Kultúra a zaujímavosti
### Pamiatky
* Rímskokatolícky kostol sv. Demetera, jednoduchá jednoloďová stavba s polkruhovým ukončením presbytéria a vežou tvoriacou súčasť hmoty stavby z rokov 1888-1890. Stavba vznikla na mieste staršieho kostola. Kostol má hladké fasády, veža je ukončená cibuľovou helmicou. Interiér lode má rovný strop.

## Osobnosti obce
### Pôsobili tu
* Jozef Cíger-Hronský (* 1896 – † 1960), učiteľ, maliar, redaktor, nakladateľ, publicista, autor literatúry pre mládež, neskôr tajomník a správca Matice slovenskej

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Hontianske Moravce

**Hontianske Moravce** sú obec na Slovensku v okrese Krupina. Súčasným starostom obce je Dalibor Tesársky. Obec vznikla v roku 1960 zlúčením obcí Kostolné Moravce a Opátove Moravce.

## Polohopis
Hontianske Moravce ležia  v juhovýchodnej časti Ipeľskej pahorkatiny, južne od Krupiny. Najnižšie miesto je v nadmorskej výške 140 m n. m. a najvyšší bod je 254 m n. m. Celková rozhloha je 1 683 ha, z toho katastrálne územie Kostolné Moravce 983 ha a katastrálne územie Opatové Moravce 890 ha. Cez obec pretekajú vodné toky: Veperec, Lišovský potok, Trstiansky potok. Okolo obce je pahorkatina, ktorú tvoria miocénne (miocén =  treťohorný útvar, spodný oddiel neogénu), väčšinou tufitické uloženiny, pokryté sprašou a sprašovými hlinami.

## Kultúra a zaujímavosti

### Pamiatky
* Klasicistický kaštieľ z prvej polovice 19. storočia. Jedná sa o dvojpodlažnú dvojtraktovú blokovú stavbu s centrálnym trojosovým portikom. Ten je nesený štyrmi toskánskymi stĺpmi, ktoré podopierajú trojuholníkový štít s tympanónom. Zo strany záhrady sa madzi rizalitmi nachádza pilierová lodžia. Okolo kaštieľa sa nachádza historický anglický park s klasicistickým záhradným pavilónom. V súčasnosti sa v kaštieli nachádza zdravotnícke zariadenie.
* Evanjelický kostol, jednoloďová historizujúca stavba s polygonálne ukončeným presbytériom a predstavanou vežou z roku 1882, postavená na mieste staršej stavby. V interiéri sa nachádza neskororenesančný oltár, stĺpová architektúra s centrálnym obrazom Nanebovstúpenie pána z roku 1680. Na predele sa nachádza obraz Posledná večera, na krídlach Dobrý pastier a Ježiš klope na dvere. Ďalej sa v kostole nachádza klasicistická drevená kazateľnica z prvej polovice 19. storočia. Veža kostola je dekorovaná rímsou so zuborezom a ukončená kužeľovou helmicou.

## Osobnosti obce

### Rodáci
* Jaroslav Filip (* 1949 – † 2000), hudobník, skladateľ, humorista, dramaturg a herec
* Július Bateľ (* 1896 – † 1967), zberateľ ľudových piesní, hudobný pedagóg, skladateľ

### Ostatné osobnosti

* Bohuslav Tablic (* 1769 – † 1832), slovenský básnik, prekladateľ, literárny historik a evanjelický kňaz
* Samuel Hruškovic (*1694 – † 1748), slovenský evanjelický kňaz, cirkevný hodnostár, náboženský spisovateľ, prekladateľ a editor
* Ondrej Plachý (* 1755 – † 1810), evanjelický farár, spisovateľ, novinár a vydavateľ
* Gustáv Szeberényi (* 1816 – † 1890), evanjelický kňaz, kráľovský radca
* Samuel Bobál (* 1879 – † 1960), evanjelický kňaz, etnograf
* Béla Bartók (*1881 – † 1945), maďarský hudobný skladateľ

## Partnerské mestá
*   Kysáč, Srbsko

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Zemiansky Vrbovok

**Zemiansky Vrbovok** je obec na Slovensku v okrese Krupina.

## Kultúra a zaujímavosti
### Pamiatky
* Evanjelický kostol, jednoloďová neoklasicistická stavba s polkruhovo ukončeným presbytériom a predstavanou vežou z roku 1923. Kostol je situovaný vo svahu, južne od dediny. Fasády sú hladké, okná kostola sú polkruhovo ukončené. Interiér kostola je plochostropý. Autorom oltárneho obrazu Ježiš Kristus z roku 1923 je Ľ. Schramek.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Litava (okres Krupina)

**Litava** je obec na Slovensku v okrese Krupina.

Každoročne sa tu uskutočňuje púť pri príležitosti slávnosti Najsvätejšieho Srdca Ježišovho.

## Kultúra a zaujímavosti

### Pamiatky
* Rímskokatolícky Kostol sv. Margity Antiochijskej, jednoloďová pôvodne gotická stavba s vežou tvoriacou súčasť hmoty kostola z 13. storočia. Kostol prešiel viacerými prestavbami, gotickou v rokoch 1320 – 1340 a barokovou v roku 1786, keď bola rozšírená loď kostola. Neskoroklasicistická úprava v roku 1851 dala fasáde kostola súčasnú podobu. Kostol bol obnovovaný v roku 1958. V interiéri sa nachádza kamenná gotická krstiteľnica zo 14. storočia, drevený vrchnák je z 18. storočia. Oltárny obraz sv. Margity Antiochijskej je neskorobaroková práca z konca 18. storočia. Polychrómovaná kazateľnica je z rovnakého obdobia. Hlavná fasáda je členená pilastrami a ukončená trojuholníkovým štítom s tympanónom. Podobne je aj veža lemovaná pilastrami a ukončená zvonovitou helmicou. Kostol je považovaný za diecézne pútne miesto.
* Súsošie kalvárie, súbor sôch ľudového klasicizmu z roku 1807, tvorí ho ukrižovaný Ježiš Kristus, Panna Mária a Ján Evanjelista.

## Osobnosti obce
### Pôsobili tu
* Matúš Roškovecius (* ? – † 17. storočie), miestny evanjelický kňaz, básnik

## Referencie

## Iné projekty

## Externé odkazy
* 
* www.apsida.sk - profil stredovekého kostola


Kategória:Obce okresu Krupina
Drienovo

**Drienovo** () je obec na Slovensku v okrese Krupina.

## Kultúra a zaujímavosti
### Pamiatky
* Evanjelický kostol, jednoloďová eklektická stavba s polygonálne ukončeným presbytériom a predstavanou vežou z rokov 1906-1907, postavená na mieste staršieho kostola z roku 1773. Interiér je zaklenutý štukovou rebrovou klenbou. Zariadenie pochádza z obdobia vzniku kostola, inventár kostola obsahuje barokový kalich z roku 1722. Fasáda kostola má prvky neorománskeho štýlu a secesie, je dekorovaná tehlovým kvádrovaním. Veža so združeným oknom je ukončená ihlancovou helmicou.

## Osobnosti obce
### Pôsobili tu
* Ján Rotarides (* 1822 – † 1900), národný buditeľ, kultúrny pracovník a učiteľ

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Lackov

**Lackov** je obec na Slovensku v okrese Krupina.

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse obdĺžnika s barokovou helmicou s laternou z konca 19. storočia. 

## Referencie

## Iné projekty

## Externé odkazy
* 


Kategória:Obce okresu Krupina
Jalšovík

**Jalšovík** je obec na Slovensku v okrese Krupina. Vo februári 1945 obec čiastočne vypálili ustupujúci nemeckí vojaci. Do Nemecka bolo odvlečených 11 jej obyvateľov.

## Referencie

## Iné projekty

## Externé odkazy
* 


Kategória:Obce okresu Krupina
Kategória:Obce vypálené počas druhej svetovej vojny na Slovensku
Devičie

**Devičie** je obec na Slovensku v okrese Krupina.

## Kultúra a zaujímavosti

### Pamiatky
* Evanjelický kostol, barokovo-klasicistická jednoloďová stavba so segmentovo ukončeným presbytériom a predstavanou vežou z roku 1785. Kostol prešiel úpravami v roku 1804, kedy pristavali vežu. Kostol má hladké fasády, okná sú lemované šambránami. Interiér kostola je zaklenutý českou plackou. Nachádza sa tu drevená obiehajúca empora a rokokový oltár.
* Ľudový dom č. 23, trojpriestorová murovaná stavba na pôdoryse obdĺžnika z roku 1837.

## Osobnosti obce

### Rodáci
* Eugen Kramár (* 1914 – † 1996), architekt a vysokoškolský pedagóg
* Ervín Semian (* 1921 – † 1965), maliar

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Senohrad

**Senohrad** je obec na Slovensku v okrese Krupina.

## Polohopis
Obec Senohrad leží v údolí riečky Litava v Krupinskej planine. Nadmorská výška stredu obce je , rozloha chotára 1 520 ha a počet obyvateľov k 31. decembru 2018 bol 768. Administratívne je obec začlenená do okresu Krupina, od ktorej je vzdialená  východným smerom. Do Zvolena je to z obce  severným smerom, Veľký Krtíš je vzdialený  južne. V obci sa križujú cesty II/526 (Hontianske NemcePodkriváň) a II/527 (ZvolenVeľký Krtíš). 

## Dejiny
Prvá zmienka o obci pochádza z roku 1135, kde sa spomína pod meno Zenegar. Ďalšia písomná zmienka pochádza z roku 1262 pod menom Senograd. V roku 1779 zachvátil Senohrad veľký požiar, ktorý zničil takmer celú osadu.

## Kultúra a zaujímavosti

### Pamiatky
* Rímskokatolícky kostol sv. Imricha, pozdnebaroková jednoloďová stavba so segmentovo ukončeným presbytériom a vežou tvoriacou súčasť hmoty kostola z roku 1768. Kostol sa nachádza na návrší Kriváň nad obcou. Fasády kostola sú členené lizénovými pásmi, na hlavnej fasáde pilastrami. Veža, ktorá tvorí pokračovanie predstupujúceho rizalitu je ukončená barokovou helmicou. V interiéri sa nachádzajú pôvodné barokové vyrezávané lavice. 

Súbor:Kostol sv. Imricha.jpg|Kostol sv. Imricha
Súbor:Senohradský kostol2.jpg
Súbor:Senohradský kostol3.jpg|Baroková fasáda kostola

* Kaplnka sv. Jána Nepomuckého, baroková halová stavba na pôdoryse osemuholníka s pristavanou vežou a predsieňou z roku 1748. Okná kaplnky majú profilované ostenia. 
* Pamätná fara Andreja Kmeťa, jedná sa o jednopodlažnú pozdnebarokovú dvojtraktovú stavbu na pôdoryse obdĺžnika. 
* Božia muka, ľudová prícestná stavba s prvkami klasicizmu zo začiatku 20. storočia.

Súbor:Kaplnka v obci Senohrad.jpg|Kaplnka sv. Jána Nepomuckého
Súbor:Senohradská kaplnka.jpg
Súbor:Fara pamätná.jpg|Pamätná fara Andreja Kmeťa
Súbor:Božia muka 2.jpg|Súsošie sv. Trojice
Súbor:Božia muka.jpg


### Tradície a prírodné zaujímavosti
V obci sa zachovala tradícia výroby hontianskej čipky, ale aj dobová architektúra v podobe schátraných rodinných domov, ktoré sú v súčasnosti vo veľkej miere neobývané.

V okolí obce žije chránený živočích salamandra škvrnitá.

Medzi ďalšie prírodné zaujímavosti patria aj viac ako storočné duby a lipy.

## Osobnosti obce

### Pôsobili tu
* Jozef Cíger-Hronský (* 1896 – † 1960), spisovateľ, učiteľ, maliar, redaktor, nakladateľ, publicista, autor literatúry pre mládež, tajomník a správca Matice slovenskej
* Andrej Kmeť (* 1841 – † 1908), miestny rímskokatolícky kňaz, slovenský archeológ, geológ, mineralóg, paleontológ, historik, botanik a etnograf.

## Referencie

## Iné projekty

## Externé odkazy
* 


Kategória:Obce okresu Krupina
Trpín (okres Krupina)

**Trpín** je obec na Slovensku v okrese Krupina.

## Kultúra a zaujímavosti

### Pamiatky
* Socha sv. Jána Nepomuckého, ľudová práca z 19. storočia.
* Rímskokatolícka kaplnka Panny Márie Nanebovzatej z roku 1889. Stavba má polkruhovo ukončenú svätyňu, prešla modernou úpravou.

## Referencie

## Iné projekty

## Externé odkazy
* 


Kategória:Obce okresu Krupina
Čabradský Vrbovok

**Čabradský Vrbovok** je obec na Slovensku v okrese Krupina.

Neďaleko obce sa nachádza hrad Čabraď a Národná prírodná rezervácia Čabraď s piatym, najprísnejším, stupňom ochrany.

## Kultúra a zaujímavosti

### Pamiatky
* Hrad Čabraď, zrúcanina hradu nad obcou. Hrad bol založený v 13. storočí, ako pevnosť chrániaca prístup k stredoslovenským banským mestám. Pôvodná dispozícia hradu zahrnovala hradnú vežu, hradný palác a štyri obranné bašty. V roku 1520 bol hrad prestavovaný ostrihomským arcibiskupom Tomášom Bakócom, ktorý ho v tomto období vlastnil. V období tureckého nebezpečenstva v 16. storočí slúžil ako významná protiturecká pevnosť, ktorá nebola nikdy dobytá. V neskoršom období sa dostal do majetku Pálfiovcov, ktorí pokračovali v jeho rozširovaní. V 17. storočí patril Koháriovcom, ktorí stredovekú pevnosť prestavali na pohodlné panské sídlo. V roku 1812 už neudržiavaný hrad nechali majitelia podpáliť, aby nebol zneužitý ako obranný bod. 

* Evanjelický kostol, jednoduchá jednoloďová stavba s polkruhovo ukončeným presbytériom a predstavanou vežou, z roku 1773. Fasáda kostola je členená lizénovými rámami. Polkruhovo ukončené okná sú lemované šambránami, veža je ukončená barokovou helmicou. Kostol prešiel prestavbou v roku 1923.

* Kaplnka sv. Štefana kráľa, klasicistická stavba na pôdoryse gréckeho kríža vybudovaná v roku 1813. Priečelie kaplnky tvorí portikus so štyrmi iónskymi stĺpmi a trojuholníkovým štítom s tympanónom. Na architráve sa nachádza nápis s chronostikonom pripomínajúci fundátora Františka Koháriho. Interiér je zaklenutý českou plackou a pruskými klenbami. V súčasnosti je táto pamiatka v dezolátnom stave, hodnotné zariadenie bolo rozkradnuté.  

Csabragcivertanlegi1.jpg|Hrad Čabraď
Csabragcivertanlegi2.jpg
Castle Čabrad-Csábrág 2009-7-3-East.JPG
Castle Čabrad-Csábrág 2009-7-3-gate.JPG|Vstupná brána hradu
Čabradský Vrbovok - koháryovská kaplnka pod hradom Čabraď.JPG|Koháriovská kaplnka pod hradom 


## Osobnosti obce
### Rodáci
* Ondrej Plachý (* 1755 – † 1810), evanjelický farár, vzdelanec, spisovateľ, novinár a vydavateľ
* Pavol Mudroň (* 1835 – † 1914), politik, zakladajúci člen Matice slovenskej
* Michal Mudroň (* 1835 – † 1887), právnik a publicista

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Dolný Badín

**Dolný Badín** je obec na Slovensku v okrese Krupina.

## Kultúra a zaujímavosti

### Pamiatky
* Rímskokatolícky kostol sv. Michala archanjela, jednoloďová pôvodne gotická stavba so segmentovo ukončeným presbytériom a vežou tvoriacou súčasť hmoty kostola. Stavba prešla obnovou najprv v roku 1754, znova zaklenutá bola v roku 1781. Zásadnou prestavbou prešiel po roku 1876, kedy ho postihol požiar. Presbytérium kostola je zaklenuté českou plackou, loď je zaklenutá valenou klenbou s lunetami. Nachádza sa tu baroková kazateľnica z roku 1754. Hlavný oltár sv. Michala archanjela je neorománsky z roku 1900. 
* Prícestná socha sv. Jána Nepomuckého, ľudová polychrómovaná socha z roku 1836.

image:Sochasvjananepomuckeho.jpg|Socha sv. Jána Nepomuckého


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Bzovík (okres Krupina)

**Bzovík** je obec na Slovensku v okrese Krupina v Banskobystrickom kraji.

## Kultúra a zaujímavosti
### Pamiatky
#### [[Bzovík (opevnený kláštor)|Opevnený kláštor]]
Južne od obce sa nachádza komplex opevneného kláštora s kostolom. Pôvodne benediktínsky kláštor zasvätený sv. Štefanovi bol založený v prvej polovici 12. storočia komesom Lampertom z rodu Huntovcov-Poznanovcov. Už koncom 12. storočia sa kláštor stáva premonštrátskym. Jadrom kláštora bol románsky jednoloďový dvojvežový kostol sv. Štefana. V 15. storočí bol vyplienený husitmi, neskôr krupinčanmi. V tomto období došlo aj ku gotickej prestavbe kláštora, kedy vzniklo nové presbytérium. V roku 1530 sa kláštora zmocnil Žigmund Balaša, mníchov vyhnal či pozabíjal a z kláštora vytvoril fortifikovaný kaštieľ. Koplex bol po prvej svetovej vojne opustený a postupne devastovaný. V dnešnej dobe sú dochované iba obranné múry na pôdoryse štvorca s obrannými baštami. Samotný kláštor sa dochoval len vo forme fragmentov múrov. 

Súbor:Bozokcivertanlegi1.jpg|Opevnený kláštor
Súbor:Bozokcivertanlegi2.jpg
Súbor:Bozokcivertanlegi3.jpg
Súbor:962 41 Bzovík, Slovakia - panoramio.jpg|Jedna z nárožných bášt
Súbor:Opevnený kláštor Bzovík ruiny 2016 4..jpg|Ruiny kláštorného kostola
Súbor:Pohlad z SW basty - vnutri2 - panoramio.jpg|Pohľad zo severzápadnej bašty
Súbor:Povodný erb nad vchodom - panoramio.jpg|Erb nad vchodom do komplexu

* Rímskokatolícky kostol sv. Štefana, jednoloďová pôvodne neskorogotická stavba s polygonálna ukončeným presbytériom a predstavanou vežou z roku 1606. Stavba vznikla rozšírením staršej kaplnky. Kostol bol upravovaný v 18. storočí, kedy bola postavená veža. Veža je ukončená štíhlou ihlancovou helmicou. V interiéri sa nachádza kamenná krstiteľnica z obdobia vzniku kostola.

Súbor:Kostol v Bzovíku - panoramio.jpg|Kostol sv. Štefana


## Osobnosti obce
### Pôsobili tu
* Štefan Moyzes (* 1797 – † 1869), rímskokatolícky biskup, pedagóg, verejný činiteľ, kultúrny pracovník a národovec
* Adam Kardoss (* 1818 – † 1889), národnokultúrny pracovník a advokát
* Martin Hattala (* 1821 – † 1903), pedagóg, rímskokatolícky teológ a lingvista, reformátor štúrovskej slovenčiny

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Cerovo (okres Krupina)

**Cerovo** je obec na Slovensku v okrese Krupina.

## Kultúra a zaujímavosti
### Pamiatky
* Hrad Cerovo, zvyšky zaniknutého hradu Hunt-Poznanovcov, ktorý sa nachádza nad obcou. Prvá zmienka o hrade pochádza z roku 1276.
* Evanjelický kostol, jednoloďová klasicistická stavba s pravouhle ukončeným presbytériom a vežou tvoriacou súčasť hmoty kostola z rokov 1855-1859., postavená na základe staršieho kostola, údajne z roku 1559. Klasicistickej fasáde dominuje predstavaný rizalit lemovaný pilastrami a ukončený trojuholníkovým štítom s tympanónom. Veža je taktiež lemovaná pilastrami a ukončená zvonovitou helmicou. V interiéri kostola sa nachádza oltárny obraz od P. M. Bohúňa. 
* Budova starej školy, rodný dom Samuela Zocha, jedná sa o jednopodlažnú ľudovú stavbu na pôdoryse obdĺžnika z druhej polovice 19. storočia.

2. januára 1945 bola počas oslobodzovacích bojov obec vypálená. Zhorelo 13 domov a 15 hospodárskych budov.

## Osobnosti obce
### Rodáci
* Samuel Zoch (* 1882 – † 1928), evanjelický kňaz, verejný činiteľ, politik, cirkevný hodnostár, náboženský spisovateľ
* Gustáv Zoch (* 1884 – † 1924), evanjelický kňaz, náboženský spisovateľ, dramatik
* Oskár Ferianc (* 1905 – † 1987), prírodovedec, entomológ – dipterológ, ornitológ a mamaliológ

### Pôsobili tu
* Stanislav Zoch (* 1852 – † 1911), pedagóg, publicista, osvetový pracovník, miestny evanjelický kňaz

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Kategória:Obce vypálené počas druhej svetovej vojny na Slovensku
Kozí Vrbovok

**Kozí Vrbovok** je obec na Slovensku v okrese Krupina.

## Polohopis
Leží v centrálnej časti Krupinskej planiny, v údolí potoka Vrbovok. Je vzdialená  juhovýchodne od Krupiny a prístupná po ceste III/2565 cez Bzovík alebo Trpín. Veľký Krtíš je vzdialený  juhovýchodne, Zvolen  severne a Šahy  juhozápadne.

## Dejiny
Dejiny mnohých osád v okolí sú spojené s kláštorom v Bzovíku, ktorý je od Kozieho Vrbovku vzdialený len okolo . Kláštor napadli a ovládli mongolské hordy počas ich vpádu do Uhorska v roku 1241. Najstaršia písomná zmienka o Kozom Vrbovku sa zachovala v listine Bela IV. z roku 1262, ktorou obec daroval rodine Kaza. Neskôr sa dostala do majetku pánov zo Bzovíka. V roku 1433 bol kláštor napadnutý Husitmi, ktorí vyrabovali aj okolité usadlosti a obce. Obyvatelia sa živili najmä poľnohospodárstvom a vinohradníctvom, no výraznou mierou do ich životov zasahovali epidémie (mor v roku 1644), či rabovanie vojenských oddielov (Tököliho oddiely v roku 1681 vyvraždili celý kláštor). K veľkým škodám prišlo aj počas bojov koncom 2. svetovej vojny, počas ktorej boli 6. obyvatelia odvlečení do Nemecka. Počas prechodu frontu bolo niekoľko domov vypálených, mnohé boli poškodené. 

Zavedenie elektrického prúdu do obce prebehlo v roku 1947 a už v tom čase prebiehala výrazná premena obce. Pôvodné slamené strechy vymizli, budovali sa nové domy a družstevné objekty. Bol vybudovaný vodovod, predajňa Jednoty, materská škola, Dom smútku, prebehla regulácia potoka a dokončená bola vodná nádrž s rozlohou 20 ha. Upravené boli cesty, miestny cintorín vrátane oplotenia, a v roku 1964 sa začala výstavba školskej budovy s jednotriedkou pre 1. stupeň a učiteľským bytom. Prevádzka školy bola ukončená v roku 1980 a deti prešli do školy v Bzovíku. Pre nedostatok detí bola zatvorená aj materská škola. Budova bývalej ZŠ bola rekonštrukciou premenená na kultúrny dom.

## Kultúra a zaujímavosti

### Pamiatky
* Obecná zvonica, ľudová stavba na pôdoryse štvorca. Fasády sú hladké, zvonica je ukončená cibuľovou hlemicou s malou laternou.

### Kultúra
Kozí Vrbovok patrí do hontianskeho regiónu, čomu v minulosti zodpovedala aj typická hontianská architektúra. Domy boli tradične trojpriestorové s izbou, kuchyňou a komorou, na ktoré často naväzovali hospodárske stavby s maštaľami, chlievmi, sýpkou a podobne. Sedlovú strechu pokrývala slama, múry boli najčastejšie z kameňa, spájaného hlinovo-pieskovou zmesou. Až po 2. svetovej vojne sa vo väčšom rozsahu začali využívať tehly a škridly. Kolektivizáciou sa výrazne zredukoval domáci chov zvierat a obhospodarovanie pôdy, čím schátrali mnohé hospodárske budovy. 

Odev patril do senohradskej skupiny, tradície zastupovali najmä vinšovačky, šibačky, stavanie májov a podobne. Zvyky sa udržujú aj pri krstení, svätom prijímaní, svadbe či pohrebe. 

## Šport
Kozí Vrbvok je pravidelným účastníkom futbalového turnaja o Pohár starostu obce, kde o trofej bojujú s obcami Jalšovík, Zemiansky Vrbovok a Čekovce. Turnaj sa koná každý rok v inej obci.

## Referencie

## Iné projekty

## Externé odkazy
* 


Kategória:Obce okresu Krupina
Kategória:Obce vypálené počas druhej svetovej vojny na Slovensku
Kráľovce-Krnišov

**Kráľovce-Krnišov** je obec na Slovensku v okrese Krupina.

## Kultúra a zaujímavosti

### Pamiatky
* Evanjelický kostol v časti Kráľovce, jednoloďová pôvodne barokovo-klasicistická stavba s polkruhovo ukončeným presbytériom a vežou tvoriacou súčasť hmoty kostola z roku 1794. Staviteľom kostola bol majster Lenhardt z Krupiny. Stavba bola upravená v roku 1911 v štýle dobového historizmu s prvkami neorománskeho štýlu.
* Súbor ľudových domov v Kráľovciach, jedná sa najmä o murované trojpriestorové stavby na pôdoryse obdĺžnika z 19. storočia. Domy číslo 56, 62, 83 a 89 sú pamiatkovo chránené.
* Obecná zvonica v časti Krnišov, murovaná stavba s drevenou nadstavbou na pôdoryse štvorca so stanovou strechou. Nárožia zvonice sú lemované kvádrovaním, otvory šambránami. Pôvodne slúžila miestnym katolíckym veriacim.

## Referencie

## Iné projekty

## Externé odkazy
* 
* Najkrajší kraj – turistické atrakcie v obci


Kategória:Obce okresu Krupina
Pavlovce

**Pavlovce** môže byť:
* obec v okrese Rimavská Sobota, pozri Pavlovce (okres Rimavská Sobota)
* obec v okrese Vranov nad Topľou, pozri Pavlovce (okres Vranov nad Topľou)
* skrátene: obec v okrese Michalovce, pozri Pavlovce nad Uhom
Potok (rozlišovacia stránka)

**Potok** môže byť:
* menší vodný tok, pozri potok
* názov vodného toku
** prítok Krivule v povodí Belej, pozri Potok (prítok Krivule)
** prítok Škapovej v povodí Torysy, pozri Potok (prítok Škapovej)
* názov sídla
** obec v okrese Rimavská Sobota, pozri Potok (okres Rimavská Sobota)
** obec v okrese Ružomberok, pozri Potok (okres Ružomberok)
** časť obce Makov v okrese Čadca, pozri Potok (Čadca)
* priezvisko
** Chaim Potok (1929-2002), spisovateľ a rabín USA 
** Mark Potok, aktivista USA proti rasizmu 
** Richard Potok, austrálsky právnik
Riečka

**Riečka** môže byť:
* druh vodného toku (veľkosťou medzi potokom a riekou), pozri riečka (vodný tok)
* názov obce na Slovensku:
** obec v okrese Banská Bystrica, pozri Riečka (okres Banská Bystrica)
** obec v okrese Rimavská Sobota, pozri Riečka (okres Rimavská Sobota)

* názov mestskej časti na Slovensku:
** mestská časť Hriňovej, pozri Riečka (Hriňová)
* názov potoka na Slovensku:
** prítok Bystrého potoka v povodí Slatiny, pozri Riečka (prítok Bystrého potoka)
** prítok Kamienky v povodí Popradu, pozri Riečka (prítok Kamienky)
** prítok Krtíša v povodí Ipľa, pozri Riečka (prítok Krtíša) 
** prítok Ľuborče v povodí Tisovníka, pozri Riečka (prítok Ľuborče)
** prítok Ondavy, pozri Riečka (prítok Ondavy)
** prítok Veselianky v povodí Oravy, pozri Riečka (prítok Veselianky)
** prítok Zasihlianky v povodí Oravy, pozri Riečka (prítok Zásihlianky)
** názov horného toku Kamenca, pozri Kamenec (prítok Tople, Chmeľová)
Babiná (okres Zvolen)

**Babiná** je obec na Slovensku v okrese Zvolen.

## Kultúra a zaujímavosti
### Pamiatky
* Rímskokatolícky kostol sv. Matúša, jednoloďová románska stavba s polkruhovým ukončením presbytéria a predstavanou vežou, z polovice 13. storočia. Nachádza sa na vývýšenej polohe uprostred opevneného areálu na okraji dediny. Pôvodné presbytérium bolo kvadratické. Z románskeho obdobia sa dochovala veža so združenými oknami a víťazný oblúk. V rokoch 1550 až 1709, s prestávkami patril kostol evanjelikom. Tí ho ohradili obranným múrom v súvislosti s tureckým nebezpečenstvom. Na vstupnom portáli je datácia 1661, ktorá zrejme udáva ukončenie stavby opevnenia. Výraznou prestavbou prešiel kostol v 18. storočí. Pôvodne plochostropá loď bola zaklenutá v roku 1754, nová svätyňa pribudla v roku 1771. V tomto období bol kostol nanovo zariadený. Vo veži kostola sa nachádza gotický zvon z roku 1358. Fasády kostola sú členené polkruhovo ukončenými oknami. Veža je ukončená barokovou helmicou s laternou pokrytou šindľom. Súčasťou interiéru bola aj kamenná krstiteľnica zdobená geometrickými motívmi z 13. storočia. Dnes je súčasťou zbierok Stredoslovenského múzea v Banskej Bystrici. 

Babiná - Kostol sv. Matúša -2.jpg|Kostol sv. Matúša 
Babiná - Kostol sv. Matúša -3.jpg
Babiná - Kostol sv. Matúša -2.jpg
Babiná - Kostol sv. Matúša -1a.jpg|Detail šindľovej helmice
Babiná - Kostol sv. Matúša - interiér -a.jpg|Interiér kostola


* Evanjelický kostol, jednoloďová modernistická stavba s pravouhlým ukončením presbytériom a predstavanou vežou, z roku 1939. Fasády kosotla sú členené širokými polkruhovo ukončenými oknami s nadokennou rímsou. Veža je asymetricky umiestnená v podveží sa nachádza portál kostola. Na veži je umiestnený reliéfny kalich, v hornej časti sú hodiny lemované lizénami, ukončená atypickou valcovou helmicou.

Babiná - Evanjelický kostol -1.jpg|Evanjelický kostol
Babiná - Evanjelický kostol -2.jpg
Babiná - Evanjelický kostol -3.jpg


## Prírodná rezervácia
V katastrálnom území obce sa nachádza prírodná rezervácia Gajdošovo.

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Zvolen
Kategória:Turistická značkovaná trasa číslo 0804
Bacúrov

**Bacúrov** je obec na strednom Slovensku v okrese Zvolen.

## Kultúra a zaujímavosti
### Pamiatky
* Rímskokatolícky kostol sv. Šimona a Júdu, jednoloďová pôvodne neskorogotická stavba s pravouhle ukončeným presbytériom a predstavanou vežou zo 16. storočia. V roku 1790 bol kostol barokovo upravený. 
* Evanjelická zvonica, drevená ľudová stavba na murovanom základe na pôdoryse štvorca z konca 19. storočia. 
* Ľudový dom s hospodárskymi budovami, osempriestorová jednopodlažná murovaná stavba na pôdoryse písmena L z roku 1850.

Bacúrov - zvonica.JPG|Evanjelická zvonica
Bacúrov - dom číslo 36.JPG|Ľudový dom


## Referencie

## Pozri aj
* Zoznam kultúrnych pamiatok v obci Bacúrov

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Dubové (okres Zvolen)

**Dubové** je obec na Slovensku v okrese Zvolen.

## Kultúra a zaujímavosti
### Pamiatky
* Evanjelický kostol, jednoloďová neoklasicistická stavba s polygonálne ukončeným presbytériom a vežou tvoriacou súčasť hmoty kostola z rokov 1866-1867. Kostol bol obnovený v roku 1900, vnútorná výmaľba je z roku 1907. V interiéri sa nachádza protestantská empora. Oltár pochádza z doby vzniku kostola, oltárny obraz Kristus je od J. Jordanského. Podobne aj kazateľnica a krstiteľnica pochádzajú z rovnakej doby. Fasády kostola sú členené lizénovými pásmi, veža je ihlancovito ukončená.
 
Dubové - Evanjelický kostol -1.jpg|Evanjelický kostol


## Referencie

 
## Pozri aj
* Zoznam kultúrnych pamiatok v obci Dubové (okres Zvolen)

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Lukavica (okres Zvolen)

**Lukavica** je obec na Slovensku v okrese Zvolen.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Zvonica má hladké bielené fasády, sokel je postavený z kamenných kvádrov.

Lukavica - Zvonica -3.jpg|Zvonica


## Osobnosti obce

### Pôsobili tu
* Hana Ponická (* 1922 – 2007), slovenská prozaička, prekladateľka, publicistka a autorka literatúry pre deti a mládež

## Referencie

## Iné projekty

## Externé odkazy
* 


Kategória:Obce okresu Zvolen
Lieskovec (okres Zvolen)

**Lieskovec** () je obec na Slovensku v okrese Zvolen.

## Polohopis
Obec leží v strednej časti Zvolenskej kotliny, v podcelku Zvolenská pahorkatina, asi  východne od centra Zvolena. Východný okraj lemuje riečka Zolná, ktorá tu priberá Lieskovský potok. Prístupná je cestou III/2454 zo Zvolena, ako aj miestnou komunikáciou, križujúcou cestu I/16. Južným okrajom obce vedie cesta na Lučenec a železničná trať Zvolen – Košice.

## Dejiny
Poloha v tesnom susedstve Zvolena, blízkosť pradávnej cesty údolím Slatiny a archeologické nálezy na Hrádku (Badenská kultúra) i v neďalekom okolí obce vytvárajú predpoklad pohybu človeka v lokalite Lieskovca už v staroveku. Písomných dokumentov zo stredoveku, ktoré by prinášali údaje o živote v danej dobe sa zachovalo veľmi málo a tak aj najstaršia zmienka o Lieskovci pochádza až z roku 1263. Od 15. storočia sa obec stáva poddanskou obcou, prináležiacou kráľovskému mestu Zvolen. V období tureckej nadvlády v Uhorsku bola v roku 1577 obec vyrabovaná a časť jej obyvateľov odvlečená do zajatia, útrap si však obyvatelia užili aj v 17. storočí počas protihabsburských povstaní (1604 – 1711). Miestni sa živili poľnohospodárstvom, chovom dobytka a oviec, drevorubačstvom a furmančením, výrobky a tovar predávali na trhoch vo Zvolene a Banskej Bystrici. V pokojnom období mal začiatkom 19. storočia Lieskovec v 82 domoch 512 obyvateľov, školu a krčmu, zvonica pribudla v roku 1866. 

Výraznú zmenu života ľudí a rozšírenie možností na živobytie priniesla výstavba Uhorskej severnej železnice (Pešť – Lučenec – Zvolen – Vrútky) v roku 1871 a s ňou súvisiaca výstavba depa a ďalšieho zázemia na okraji Zvolena. Po vzniku Prvej republiky sa podmienky pre život výrazne zlepšujú - realizovaná bola elektrifikácia obce, regulácia potoka a vybudované cesty. Hoci tu počas II. svetovej vojny sídlil nemecký štáb, počas SNP sa obyvateľstvo pridalo na stranu povstalcov. V 70. rokoch bola obec pričlenená k mestu, osamostatnil sa opäť až k 1. decembru 1990. 

## Kultúra a zaujímavosti
### Pamiatky
* Dedinská zvonica, jednoduchá murovaná stavba s ihlancovou helmicou na pôdoryse štvorca. Fasáda zvonice je členená lizénami. 

## Referencie

## Iné projekty

## Externé odkazy
* 

## Zdroj
* 


Kategória:Obce okresu Zvolen
Michalková

**Michalková** je obec na Slovensku v okrese Zvolen. 

## Polohopis
Leží v doline potoka Burzovo v pohorí Javorie, časť Lomnianska vrchovina. Michalková je najmenšou obcou okresu Zvolen. Obec tvoria nasledovné miestne časti: Mozoľovci (Mozolovci), Padovci, Joklovci (Jochlovci), Parobkov laz (Parobkovci), Futákovci, Hlivíkovci a Uhrinková. Jediným podnikom v Michalkovej je ekofarma Michalková, ktorá chová prevažne ovce a v menšej miere hovädzí dobytok. V osadách Hlivíkovci a Mozoľovci (Mozolovci) rastú mohutné exempláre dubov. 

## Demografia

### Sčítanie 2021
 **údaje:** *Sčítanie obyvateľov, domov a bytov v roku* 2021

## Dejiny
Prvá písomná zmienka pochádza z roku 1786 a osada vznikla okolo majera. Historické názvy boli: Mihalykova, Mihálkowá (1808) a dnešná Michalková (1920). Do roku 1790 bola samotou Dobronivského panstva. 

## Kultúra a zaujímavosti
### Pamiatky
* Dedinská zvonica, drevená ľudová stavba na pôdoryse štvorca z druhej polovice 19. storočia. Zvonica spočíva na kamennom sokli. 
* Súbor drevených náhrobných krížov detvianskeho typu z obdobia okolo roku 1906. 
* Ľudový dom číslo 37 s hospodárskou časťou, jedná sa o murovanú trojpriestorovú obdĺžnikovú stavbu z druhej polovice 19. storočia.

Michalková - zvonica -3.jpg|Zvonica
Michalková - cintorín -1.jpg|Drevené kríže 
Michalková 37 -2.jpg|Dom číslo 37 


## Referencie

## Pozri aj
* Zoznam kultúrnych pamiatok v obci Michalková

## Iné projekty

## Externé odkazy
* Biofarma Michalková


Kategória:Obce okresu Zvolen
Tomášovce

**Tomášovce** môže byť:
* obec v okrese Lučenec, pozri Tomášovce (okres Lučenec)
* obec v okrese Rimavská Sobota, pozri Tomášovce (okres Rimavská Sobota)
Turová (okres Zvolen)

**Turová** je obec na Slovensku v okrese Zvolen. Obklopujú ju Štiavnické a Kremnické vrchy.

## Kultúra a zaujímavosti
### Pamiatky
* Rímskokatolícky kostol Sedembolestnej Panny Márie, jednoduchá jednoloďová stavba s polygonálne ukončeným presbytériom a predstavanou vežou z roku 1938. Polkruhovo ukončené okná sú lemované šambránami, veža je ukončená ihlancovou helmicou. Interiér kostola je zaklenutý segmentovou klenbou.

## Referencie

 
## Iné projekty

## Externé odkazy
* 


Kategória:Obce okresu Zvolen
Tŕnie

**Tŕnie** je obec na Slovensku v okrese Zvolen. Osady Budička a Kašová Lehôtka, ktoré patria k obci boli v marci 1945 vypálené, nemeckými vojakmi za pomoc partizánom.

## Kultúra a zaujímavosti
### Pamiatky
* Rímskokatolícky kostol sv. Martina biskupa, jednoloďová gotická stavba s polygonálne ukončeným presbytériom a predstavanou vežou zo 14. storočia. Prvá písomná zmienka o kostole pochádza z roku 1327. Z gotických detailov sa dochovala krížová klenba sakristie, pastofórium a profilovaný portál na južnej strane lode. Kostol prešiel renesančnou úpravou v roku 1696 (zaklenutie lode valenou klenbou s lunetami) a barokovou v roku 1725, kedy vznikla veža. V roku 1936 bol rozšírený o modernistickú prístavbu na západnej strane. Z tohto obdobia pochádza aj väčšina zariadenia kostola.

Tŕnie kostol 01.jpg|Kostol sv. Martina biskupa
Tŕnie kostol 08.jpg
Tŕnie kostol 02.jpg
Tŕnie kostol 03.jpg|Renesančný portál kostola
Tŕnie kostol 04.jpg|Detail veže 
Tŕnie kostol 05.jpg|Detail presbytéria

* Dedinská zvonica v časti Kašova Lehôtka, ľudová stavba z dreva s murovaným základom na pôdoryse štvorca zo začiatku 20. storočia.  Zvonica je ukončená stanovou strechou. 
* Zvonica na stĺpe v časti Hrabiny, ľudová stavba z prvej tretiny 20. storočia.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Kategória:Obce vypálené počas druhej svetovej vojny na Slovensku
Sielnica

**Sielnica** je obec na Slovensku v okrese Zvolen.

## Polohopis
Obec leží v centrálnej časti Sliačskej kotliny, geomorfologického podcelku Zvolenskej kotliny, západný okraj zástavby zasahuje na mierne zvlnené Turovské predhorie. Centrom obce preteká Sielnický potok. Sielnica je prístupná cestou III/2448 z rýchlostnej cesty R1 i mesta Sliač. Zvolen je vzdialený  južne, Banská Bystrica  severne.

## Kultúra a zaujímavosti
### Pamiatky
* Neskorobarokový kaštieľ, jedná sa o dvojpodlažnú trojtraktovú obdĺžnikovú stavbu z polovice 18. storočia. Fasáda kaštieľa je hladká, trojosová. Mistnosti sú klenuté valenými klenbami so segmentovo podkasanými lunetami. 

Sielnica - kaštieľ -1.jpg|Kaštieľ v Sielnici

* Rímskokatolícky kostol Ducha Svätého, jednoloďová modernistická stavba s pravouhle ukončeným presbytériom a vežou tvoriacou súčasť hmoty stavby z roku 1942. Veža kostola pochádza zo staršej gotickej stavby, v 18. storočí zbarokizovanej, je ukončená barokovou helmicou s laternou. Fasády kosola sú členené lizénami z kamenného kvádrovania. Okolo kostola sa nachádza obranný múr z roku 1630.

Sielnica - Kostol Ducha svätého -2.jpg|Kostol Ducha Svätého v Sielnici
Sielnica - Kostol Ducha svätého - interiér -1.jpg|Interiér Kostola Ducha Svätého v Sielnici
Sielnica - Bašta opevnenia -2.jpg|Bašta opevnenia a zvyšky obranného múru

 
## Referencie

## Iné projekty

## Externé odkazy
* 
* Oficiálne stránky obce 
* Najkrajší kraj- turistické atrakcie v obci


Kategória:Obce okresu Zvolen
Sása (okres Zvolen)

**Sása** je obec na Slovensku v okrese Zvolen. Je súčasťou Pliešovského mikroregiónu. Vznikla v polovici 13. storočia. Obec bola v októbri 1944 vypálená počas povstaleckých bojov, nemeckými vojakmi. Zhorelo alebo bolo zničených celkom 28 domov.

V obci sa nacháza Železničná stanica Sása-Pliešovce.

## Kultúra a zaujímavosti
### Pamiatky
#### Kostol sv. Kataríny Alexandrijskej
* Rímskokatolícky kostol je neskororománska jednoloďová stavba s polkruhovou apsidou a vežou tvoriacou súčasť hmoty kostola z prvej polovice 13. storočia. Kostol sa nachádza na návrší zvanom Kaštieľ, v rámci opevneného areálu mimo obec. Typologicky je stavba odvodená od trojloďových bazilík stredoslovenskej banskej oblasti. Z románskych prvkov sa dochovali združené okná na veži, či zamurované okná lode, dnes prezentované. Výrazným románskym prvkom je ústupkový portál v podveží. V období gotiky bol kostol upravovaný, vznikla súčasná sakristia. Kostol bol evanjelický s prestávkami v období rokov 1531 až 1709. Stavba bola fortifikovaná v období tureckého nebezpečenstva, keďže sa nachádzal v pohraničnom pásme. V roku 1644 bol kostol Turkami vyplienený. Zásadná prestavba kostola sa uskutočnila v 18. storočí, kedy bola loď nanovo zaklenutá. Oltár z roku 1727 je darom grófa Esterháziho.
* Evanjelický kostol, jednoloďová klasicistická stavba s pravouhle ukončeným presbytériom a vežou tvoriacou súčasť hmoty kostola z konca 18. storočia. Fasády kostola sú členené lizénovými pásmi, veža pilastrami, ukončená je ihlancovou helmicou.

## Osobnosti obce
### Pôsobili tu
* Andrej Truchlý-Sytniansky (* 1841 – † 1916), rímskokatolícky kňaz, spisovateľ, literárny kritik, prekladateľ.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil románskeho kostola


Kategória:Obce okresu Zvolen
Kategória:Turistická značkovaná trasa číslo 0804
Kategória:Obce vypálené počas druhej svetovej vojny na Slovensku
Podzámčok

**Podzámčok** je obec na Slovensku v okrese Zvolen.

## Kultúra a zaujímavosti
### Pamiatky
* Dobronivský hrad, zrúcanina gotického hradu, centra Dobronivského panstva. Hrad bol založený asi v polovici 13. storočia na významnej stredovekej ceste Via Magna, na úseku z Krupiny do Zvolena. Prvá písomná zmienka o hrade pochádza z roku 1305. Zachovaná časť hradu je neskorogotická, pravdepodobne z obdobia prestavby v druhej polovici 15. storočia. V dochovanom opise hradu z roku 1668 sa uvádza, že hrad bol dvojposchodový, mal dve brány a baštu a bol silno opevnený. Posledné úpravy hradu uskutočnili v roku 1731 Esterháziovci. V 19. storočí patril kráľovskej komore, kedy postupne chátral.

Dobra Niva Castle 07.jpg|Hrad Dobrá Niva
Hrad Dobrá Niva - 27. 4. 2008.JPG
Podzámčok - Dobronivský hrad 01.JPG
Podzámčok - Dobronivský hrad 02.JPG
Podzámčok - Dobronivský hrad 03.JPG

* Dedinská zvonica, drevená ľudová stavba na pôdoryse štvorca z roku 1868.

Podzámčok - Zvonica -1.jpg|Zvonica

 

## Referencie

 
## Pozri aj
* Zoznam kultúrnych pamiatok v obci Podzámčok

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Bzovská Lehôtka

**Bzovská Lehôtka** je obec na Slovensku v okrese Zvolen.

## Kultúra a zaujímavosti
### Pamiatky
* Kaplnka Sedembolestnej Panny Márie, jednoloďová neskoroklasicistická stavba s predstavanou vežou z roku 1862. Stavba prešla úpravami v rokoch 1946-1947. Loď je zaklenutá pruskou klenbou. Autorom výmaľby je J. Hock. Fasády kaplnky sú hladké, veža je ukončená zvonovitou helmicou.

Súbor:Bzovská Lehôtka - Kaplnka -1.jpg| Kaplnka Sedembolestnej Panny Márie

  
## Referencie

 
## Iné projekty

## Externé odkazy
* 


Kategória:Obce okresu Zvolen
Hronská Breznica

**Hronská Breznica** je obec na Slovensku v okrese Zvolen.

## Polohopis
Obec leží na Strednom Pohroní, na severnom okraji Štiavnických vrchov a ľavom brehu rieky Hron. Na východnom okraji obce ústí Jasenica, ktorej údolím vedie železničná trať Hronská Dúbrava – Banská Štiavnica a cesta I/51. Južným okrajom obce vedie hranica CHKO Štiavnické vrchy.

## Dejiny
Napriek prvej písomnej zmienke o „Brezenche“ až z roku 1424 možno s určitosťou predpokladať pohyb a pobyt ľudí v chotári obce už v starších časoch. Dokladá to nález bronzového oštepu z obdobia lužickej kultúry (1900 - 800 pred Kr.), no tiež poloha na križovatke pohronskej a cesty do Banskej Štiavnice. Do 16. storočia patrila dobronivskému panstvu, neskôr Jurajovi Thurzovi, Banskobystrickej komore a od 18. storočia čiastočne hradom Dobrá Niva a Šášov. Pri sčítaní v roku 1828 bolo v obci 30 domov a 226 obyvateľov, ktorí sa živili poľnohospodárstvom a prácou v lesoch. 

Po roku 1848 bola obec zaradená do okresu Zvolen vo Zvolenskej župe. Od 12. augusta 1872 bola v prevádzke železničná trať Zvolen – Vrútky (prepojenie s Košicko-bohumínskou železnicou), od 10. augusta 1873 začala premávať aj úzkokoľajná trať do Banskej Štiavnice. Počas výstavby Trate mládeže boli pri obci postavené dva ubytovacie tábory. Verejné osvetlenie bolo zavedené v roku 1955, vodovod a vodojem boli dokončené v roku 1968 a výstavba kultúrneho domu začala v roku 1976.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou z roku 1905. Zvonica má hladké fasády, nad vchodom je nápis Hrad prepevný je Pán Boh náš.

Súbor:Hronská Breznica - Zvonica -1.jpg|Zvonica


## Referencie

 
## Iné projekty

## Externé odkazy
* 


Kategória:Obce okresu Zvolen
Kategória:Pomenovania podľa Hrona
Železná Breznica

**Železná Breznica** je obec na Slovensku v okrese Zvolen.

## Polohopis
Obec leží v severozápadnej časti zvolenského okresu. Väčšiu časť územia zaberá Turovské predhorie, ktoré je súčasťou Kremnických vrchov. Severne od obce v Kremnických vrchoch sa nachádza Národná prírodná rezervácia Mláčik, ktorá bola v roku 1982 vyhlásená za štátnu prírodnú rezerváciu.

## Dejiny
V 15. storočí obec patrila k panstvu Dobrá Niva, ktoré sa vyčlenilo zo Zvolenského panstva po vybudovaní hradu. Názov Železná Breznica, ktorá sa nachádza v blízkosti banských osád, naznačuje jej postavenie ako významného stredoslovenského centra ťažby železnej rudy v 15. storočí. Väčšina obyvateľov pracovala v baniach a hutách, pričom výroba dreveného uhlia im poskytovala dodatočnú obživu.  

## Kultúra a zaujímavosti
### Pamiatky
* Kaplnka sv. Anny v časti Huta, jednoloďová baroková stavba z roku 1755. Kaplnka má hladké fasády.
* Božia muka, ľudová bielená stavba z roku 1715.
* Obecná zvonica, murovaná stavba na pôdoryse štvorca s ihlancovou helmicou.

## Galéria

Muky_r.jpg|Barokové Božie muky
Zvonica_r.jpg|Obecná zvonica
Huta_r.jpg|Správcovská budova bývalej huty
Obecnyu_r.jpg|Obecný úrad
Materska_skolka_r.jpg|Materská škola
Ratolest_r.jpg|Detský domov Ratolesť


## Referencie

## Literatúra
* 

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Veľká Lúka (okres Zvolen)

**Veľká Lúka** je obec na Slovensku v okrese Zvolen.

## Polohopis
Obec sa nachádza v blízkosti letiska Sliač vo Zvolenskej kotline. K 31. 12. 2015 žilo v obci 625 obyvateľov, ktorí žijú v 136 domoch. Katastrálne územie má rozlohu 854 ha, v nadmorskej výške 308 Obcou preteká potok Lukavica. Najstaršia písomná zmienka je z roku 1281. Občania za prácou dochádzajú do Zvolena, Banskej Bystrice a Vlkanovej. V roku 1999 bola obec plynofikovaná. 

## Kultúra a zaujímavosti
### Pamiatky
* Dedinská zvonica, murovaná ľudová stavba s drevenou nastavbou na pôdoryse štvorca a šindľovou strechou zo 17. storočia. Stavba bola upravovaná v roku 1868 a na konci 19. storočia. 

Veľká Lúka - zvonica - 03.jpg|Miestna zvonica
Veľká Lúka - zvonica - 01.jpg


## Referencie

## Pozri aj
* Zoznam kultúrnych pamiatok v obci Veľká Lúka

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Zvolen
Breziny

**Breziny** sú obec na Slovensku v okrese Zvolen.

## Kultúra a zaujímavosti
### Pamiatky
* Dedinská zvonica, ľudová stavba z dreva na murovanom základe so stanovou strechou na pôdoryse štvorca z 19. storočia. 

Súbor:Breziny - Zvonica -1b.jpg|Zvonica


## Referencie

 
## Iné projekty

## Externé odkazy
* 


Kategória:Obce okresu Zvolen
Braväcovo

**Braväcovo** (, pred 1899 *Bravaczkó*) je obec na Slovensku v okrese Brezno.

## Polohopis
Obec Braväcovo sa rozprestiera na južných svahoch Nízkych Tatier, v nadmorskej výške , 12 km východne od mesta Brezna. Obec je tvorená časťami Podholie a Srnkovo. V atraktívnej okolitej prírode prevládajú ihličnaté lesy.

## Dejiny
Obec vznikla ako drevorubačská osada koncom 16. storočia. Prvá písomná zmienka pochádza z roku 1630. Do roku 1957 bolo Braväcovo a jeho časti súčasťou obce Beňuš. V súčasnosti tu žije necelých 700 ľudí. Obec je zaujímavá množstvom zachovalých starých dreveníc, ktoré sa vo veľkej miere využívajú ako rekreačné chalupy. 

## Kultúra a zaujímavosti
### Kultúra
V obci pôsobí spevácky zbor Domovina, kultúrne združenie Bukovinka a rovnomenný folklórny súbor. V obci sa tiež nachádza amfiteáter, ktorý svojou architektúrou zapadá do rázovitej horehronskej dediny. Každoročne v júli sa tu organizuje folklórny festival *Na Bielych Handľoch*. 

### Turistika
Cez obec prechádza zeleno značená turistická trasa 5424, po ktorej sa možno dostať na najvyšší vrch katastra Beňuška (), ľudovo nazývaného aj Käčka.

## Osobnosti obce
### Rodáci
* Arnold Nemčok (* 1926 – † 1985), geológ a vysokoškolský profesor
* Ján Gašperan (* 1951 – † 2012), pedagóg a odborársky funkcionár

## Referencie

## Iné projekty

## Externé odkazy
* 
* Obecná kronika
* Najkrajší kraj- turistické atrakcie v obci


Kategória:Obce okresu Brezno
Polomka

**Polomka** je obec na Slovensku v okrese Brezno.

## Polohopis
Horehronská obec leží na pravom brehu Hrona, asi 20 km východne od Brezna. Rozprestiera sa na južnom úpätí Nízkych Tatier a ich styku s Veporskými vrchmi. Územie na pravom brehu Hrona leží v ochrannom pásme NP Nízke Tatry, ľavý breh zasa v ochrannom pásme NP Muránska planina. 

Stredom obce prechádza cesta I/66 z Brezna do Červenej Skaly, južným okrajom obce železničná trať Banská Bystrica – Červená Skala. Erb obce znázorňuje ruku so sekerou.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová stavba s polygonálnym ukončením presbytéria a predstavanou vežou z prvej polovice 17. storočia. Kostol je súčasťou fortifikovaného areálu, vstup je riešený ako drevená zvonica, ktorá je súčasťou obranného múru. Stavba kostola má hladké fasády s nárožným kvádrovaním. Veža je ukončená zvonovitou helmicou.
* Kaplnka sv. Jána Nepomuckého z roku 1828. Kaplnku prevyšuje výrazná veža členená lizénovými poľami, ukončená zvonovitou helmicou. 
* Výhliadková veža Polomské očko

## Osobnosti obce
### Rodáci
* Mikuláš Ferjenčík (* 1904† 1988), veterinár a generál, jeden z organizátorov SNP
* Laurenc Snopko (* 1931 - † 2021), slovenský geológ
* Katarína Máliková (* 1990), skladateľka a speváčka

## Partnerské mestá
*  Pustá Polom, Česko

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Brezno